Izvor: Ne davimo Beograd

Inicijativa "Ne da(vi)mo Beograd) izvela je danas performans tokom koje su bacili 200 kilograma lubenica na sedište Komunalne policije u Beogradu.

"Danas smo, kao simbolički čin protiv nasilja predstavnika vlasti i njihovih odreda, doneli 200 kilograma lubenica ispred sedišta komunalne policije u Beogradu. Niko od komunalnih policajaca nije izašao iz zgrade, očigledno shvatajući sopstvenu odgovornost i potrebu da se s njom suoče. Očekujemo ostavku Nikole Ristića i istragu brojnih neprihvatljivih postupanja komunalne policije od samog svog osnivanja", napisali su oni na svom Facebook profilu.

Izvor: Ne davimo Beograd

Pre dva dana prodavac lubenica na vidikovačkoj pijaci preminuo je tokom rasprave sa komunalnim policajcima koji su hteli da ga legitimišu.

Povodom ovog slučaja, u toku je interna istraga komunalne policije a zaštitnica građana je pokrenula postupak.

Gradonačelnik Beograda Siniša Mali apelovao je danas da se sačekaju rezultati istrage o postupanju komunalaca u slučaju smrti prodavca na vidikovačkoj pijaci ističući da će biti sankcionisani ukoliko se utvrdi da je došlo do prekoračenja nadležnosti.